alexandrainst/scandi-wiki huggingface dataset:
Elva Nidda

Nidda er ei elv i Hessen i Tyskland, og ei av sideelvane til Main frå høgre. Ho har sitt utspring i Vogelsberg i Taufsteinfjella nær byen Schotten og renn gjennom Niddastausee og byane Nidda, Niddatal, Karben og Bad Vilbel. Ved Harheim når ho Frankfurt am Main og etter 98 km munnar ho ut i Main i Höchst i Frankfurt.

På 1920- og 1960-talet vart Nidda regulert for å redusere fare for flaum. Dei mange buktingane i elva vart verande att som små vatn, medan elveleiet vart gjort rettare og djupare. Sidan 1993 har ein delvis arbeidd for å tilbakeføre Nidda til det naturlege elveleiet. 

Sideelvane til Nidda er Eichelbach og Nidder frå venstre og Horloff, Wetter, Erlenbach, Eschbach, Kalbach, Urselbach, Steinbach og Sulzbach.

Kjelder 
Denne artikkelen bygger på «Nidda River» frå ,  den 10. juni 2007.  
 

Nidda
Nidda
Kinzig ved Main

Kinzig er ei elv sør i Hessen i Tyskland, og ei av sideelvane til Main frå høgre med ei lengd på 82 km. Ho har utspring i Spessart nær Schlüchtern. Kinzig munnar ut i Main i Hanau. Landkreisen Main-Kinzig-Kreis er kalla opp etter elva. Byar langs Kinzig er Schlüchtern, Steinau an der Straße, Bad Soden-Salmünster, Gelnhausen og Hanau.

Denne elva spelte ei viktig rolle i slaget ved Hanau i oktober 1813, då Napoleon I trekte seg tilbake til Rhinen etter han tapte slaget ved Leipzig.

Kjelder 
Denne artikkelen bygger på «Kinzig (Main)» frå ,  den 10. juni 2007.  
 

Elvar i Tyskland
Hessen
Tauber

Tauber er ei elv i Bayern og Baden-Württemberg i Tyskland, og ei av sideelvane til Main frå venstre med ei lengd på 122 km. Ho har sitt utspring i Franken. Namnet kjem frå det keltiske ordet for vatn. 

Elva renn gjennom Rothenburg ob der Tauber, Weikersheim, Bad Mergentheim, Tauberbischofsheim og munnar ut i Main i Wertheim am Main.

Kjelde 

Elvar i Tyskland
Bayern
Baden-Württemberg
Fränkische Saale

Fränkische Saale er ei elv i Bayern i Tyskland, og ei av sideelvane til Main frå høgre med ei lengd på 136 km. Ho må ikkje forveklsast med Saale i Sachsen, som er ei sideelv til Elbe.

Fränkische Saale renn gjennom Bad Königshofen, Bad Neustadt, Bad Kissingen, Hammelburg og munnar ut i Main i Gemünden am Main. Ho har sitt utspring i fjella Rhön i landkreis Rhön-Grabfeld. To stader vert hevda som kjelda til Saale. Den første er Alsleben (Fränkische Saale Quelle) og den andre er mellom Sternberg og Obereßfeld ( Saale Quelle). Kjelda aust for Alsleben er ei stor kjelde, medan ei tredje mogeleg kjelder er Brennhausen.

Kjelde 

Elvar i Tyskland
Bayern
Brend

Brend er ei elv i Unterfranken i Bayern i Tyskland, og ei av sideelvane til Fränkische Saale frå høgre med ei lengd på 30 km. Elva ligg i landkreis Rhön-Grabfeld. Ho har sitt utspring i Oberweißenbrunn, som er ein del av byen Bischofsheim. Ho renn gjennom Bischofsheim, Unterweißenbrunn, Wegfurt, Schönau an der Brend og Brendlorenzen før ho munnar ut i Fränkische Saale i Bad Neustadt.

Kjelde 

Elvar i Tyskland
Bayern
Regnitz

Regnitz er ei elv i Bayern i Tyskland, og ei av sideelvane til Main frå venstre med ei lengd på 58 km. Ho har sitt utspring der elvane Rednitz og Pegnitz renn i hop i byen Fürth. Frå her renn Regnitz nordover gjennom byane Erlangen og Forchheim, før ho munnar ut i Main i byen Bamberg.

Små delar av Regnitz nær Bamberg er ein del av Rhinen-Main-Donau-kanalen som knyter Main til Donau.

Kjelde 

Elvar i Tyskland
Bayern
Pegnitz

Pegnitz er ei elv i Franken i Bayern i Tyskland med ei lengd på 115 km. Ho har sitt utspring ved byen Pegnitz i ei høgd på 425 meter over havet, og møter Rednitz like nordvest for Fürth. Frå dette punktet vert elva kalla Regnitz.

I elva lev det and, sothøne, svane og måse

Byar langs Pegnitz 

Frå kjelda til munningen:

 Pegnitz
 Neuhaus an der Pegnitz
 Hersbruck
 Lauf an der Pegnitz
 Röthenbach an der Pegnitz
 Nürnberg: Innanfor bygrensa (om lag 14 km) dannar elva fleire greiner. Fleire bruer og gangbruer kryssar elva, slik som hengebrua Kettensteg frå 1824. Vest for Maxbrücke er det ei demning. Vest i byen har elva vorte ført tilbake til sitt naturlege elveleiet. 
 Fürth:

Historie 
Etter ein stor flaum i februar 1909 førte oppretting av elveleiet til at elva vart fire kilometer kortare i Nürnberg. Sidan 1996 har ein derimot arbeida med å få elva tilbake til sitt naturlege elveleie.

Kjelde 

Elvar i Tyskland
Bayern
Rednitz

Rednitz er ei elv i Bayern i Tyskland, og ei av kjeldeelvane til Regnitz med ei lengd på 48 km. Ho har sitt utspring der elvane Fränkische Rezat og Schwäbische Rezat renn i hop i Georgensgmünd (Roth). Rednitz renn nordover gjennom Roth bei Nürnberg, Schwabach og dei sørlege delane av Nürnberg. Rednitz møter Pegnitz i Fürth og dannar i saman elva Regnitz.

Kjelde 

Elvar i Tyskland
Bayern
Neckar

Neckar er ei elv i Hessen og Baden-Württemberg i Tyskland. Ho er ei av dei store sideelvane til Rhinen, som ho møter i Mannheim frå høgre, og har ei lengd på 367 km. Ho har sitt utspring i Schwarzwald nær Villingen-Schwenningen i det verna området Schwenninger Moos 706 meter over havet. Frå her renn ho gjennom Tübingen, Nürtingen, Esslingen, Stuttgart og Heilbronn.

Langs elvedalen i Odenwald ligg det mange slott, som Burg Hornberg og Burg Guttenberg, men òg det nedlagde atomkraftverket Obrigheim, som ein skal rive ned før 2023. Etter å ha passert Heidelberg har Neckar ei vassføring på 145 m³/s i snitt, som gjer elva til den fjerde største sideelva til Rhinen, og den tiande største i Tyskland.

Namnet Neckar kom via Nicarus og Neccarus frå det keltiske ordet Nikros, som tyder «vill elv» eller «ein vill kar». Sidan om lag 1100 vart det transportert tømmer frå Schwarzwald på elva, t.d. til Nederland og skipsverfta der. På 1800-talet vart dei tradisjonelle hestedrivne taubåtane erstatta av dampskip som nytta ei 155 km lang kjede til å dra seg oppover elva. Jernbanen gjorde det mogeleg å transportere tømmer til hamna i Heilbronn, og tømmerfløting vart derfor berre drive med i dei nedre delane av Neckar etter 1899. På grunn av 11 sluser kunne skip på opp til 1 500 tonn gå opp til Heilbronn i 1935. I 1968 vart dei siste 27 slusene ved Deizisau ferdigstilt, slik at Neckar vart framkommeleg for lasteskip 200 km oppover elva frå Mannheim til elvehamna i Plochingen, der elva Fils munnar ut.

Det er populært å sykle langs elva, særleg i sommarmånadane. Dei bratte dalsidene vert nytta til dyrking av vindruer, hovudsakleg til å lage Trollinger.

Byar langs Neckar 

Frå kjelda til munningen i Rhinen:

 Villingen-Schwenningen
 Rottweil
 Oberndorf am Neckar
 Sulz am Neckar
 Horb am Neckar
 Rottenburg am Neckar
 Tübingen
 Nürtingen
 Plochingen
 Esslingen (am Neckar)
 Stuttgart
 Ludwigsburg
 Freiberg am Neckar
 Benningen am Neckar
 Marbach am Neckar
 Besigheim
 Lauffen am Neckar
 Heilbronn
 Neckarsulm
 Bad Wimpfen
 Mosbach
 Eberbach
 Heidelberg
 Mannheim

Største sideelvar 

 Eschach (frå venstre ved Rottweil-Bühlingen)
 Ammer (frå venstre ved Tübingen-Lustnau)
 Echaz (frå høgre ved Kirchentellinsfurt)
 Lauter (frå høgre ved Wendlingen)
 Fils (frå høgre ved Plochingen)
 Nesenbach (frå venstre ved Stuttgart-Ost)
 Rems (frå høgre ved Remseck)
 Murr (frå høgre ved Marbach)
 Enz (frå venstre ved Besigheim)
 Zaber (frå venstre ved Lauffen)
 Sulm (frå høgre ved Neckarsulm)
 Kocher (frå høgre ved Bad Friedrichshall)
 Jagst (frå høgre ved Bad Wimpfen)
 Elz (frå høgre ved Mosbach-Neckarelz)

Kjelder 
Denne artikkelen bygger på «Neckar» frå ,  den 10. juni 2007.  
 

Sideelvar til Rhinen
Elvar i Tyskland
Hessen
Baden-Württemberg
Elz ved Neckar

Elz er ei elv i Baden-Württemberg i Tyskland, og ei av sideelvane til Neckar frå høgre med ei lengd på 34 km. Ho har sitt utspring i Odenwald, og renn gjennom byane Mudau, Limbacg og Mosbach før ho munnar ut i Neckar i Neckarelz, som høyrer til Mosbach.

Kjelder 
Denne artikkelen bygger på «Elz (Neckar)» frå ,  den 13. september 2017.  
 

Elvar i Tyskland
Baden-Württemberg
Jagst

Jagst er ei elv nord i Baden-Württemberg i Tyskland, og ei av sideelvane til Neckar frå høgre med ei lengd på 203 km. Ho har sitt utspring i Ellwangen, nær grensa til Bayern. Ho snor seg gjennom byane Ellwangen, Crailsheim og Langenburg. Nær Bad Wimpfen munnar Jagst ut i Neckar, eit par kilometer frå munningen til elva Kocher, som renn meir eller mindre parallelt til Jagst.

Kjelder 
Denne artikkelen bygger på «Jagst» frå ,  den 10. juni 2007.  
 

Elvar i Tyskland
Baden-Württemberg
É-huset

É-huset er eit museum som dokumenterer verksemda med å halda ærfugl og sanka dun og egg frå han. Museet ligg på Nes ved Kirkøy, nord i Vega kommune, i ei gamal handelsbrygge ved fiskerihamna. Museet blei skapt av Inga Næss og er del av stiftinga Helgeland Museum.

Bakgrunnsstoff 
 Om Ærfuglmuseet - É-huset 

Museum i Nordland
Kultur i Vega
Byggverk i Vega
Ingunn

Ingunn (og skrive Ingun, sjeldan Inngunn eller Ingund) er kvinnenamn som kjem frå det norrøne namnet Ingunnr, samansett av gudenamnet Ing og -unn («elska»). Ingunn har namnedag 10. juni i Noreg.

Bruken av namnet i Noreg 
 I 1801 var ingen kvinner manntalsførte med namnet i formene som er gjevne att ovanfor.
 I 1900 hadde om lag 20 namnet Ingunn/Ingun/Ingund.
 Per 1.1.2007 er det i overkant av 6700 som har dette namnet - om lag 90% skriv Ingunn.

Kjente namneberarar 
 Ingunn Golmen, lokalpolitikar frå Senterpartiet
 Ingunn Yssen, norsk feminist
 Ingunn Aamodt, norsk forfattar

Sjå òg 

 Folketeljingar i Digitalarkivet

Andre kjelder 
 Olav Veka 1991: Namneboka, Det Norske Samlaget

Kvinnenamn
Førenamn av norrønt opphav
MOS Technology 6510

MOS Technology 6510 er ein mikroprosessor frå MOS Technology. Den er veldig lik 6502 som var gjenombrotet til MOS Tecnology. 6510 vart nytta i heimedatamaskina Commodore 64 og i den bærbare varianten SX 64. Ein variant var 6510T som vart nytta som disk controller i diskettstasjonen Commodore 1551 til Commodore Plus/4.

MOS Technology
Mikroprosessorar
Dykking

Dykking vil seie at ein levande organisme som normalt pustar luft, senkar seg ned i vatn ei avgrensa tid som ikkje er lengre enn at organismen kjem seg opp att frå vatnet uskada. Mange landdyr (til dømes bever, oter), sjødyr (sel, kval) og fuglar (sjøfuglar) dykkar for å skaffa seg mat eller skjula seg for fiendar, medan menneske dykkar for å gjere arbeid under vatn, eller i somme høve òg for å skaffe seg mat, eller for  moro skuld. Me skil ofte mellom yrkesdykking, som går ut på å gjere profesjonelt arbeid under vatn, og sportsdykking, som er ein hobby. Medan dyr og sjøfugl er skapt for å dykke, er menneske i stor mon avhenging av særskild utstyr for å kunne halde seg under vatn i lengre tid.

Ein kan utføra fridykk utan hjelpemiddel, bruka ein enkel snorkel for å pusta, eller ta med seg ein pustegass under vatnet i apparatdykking. Ein kan også dykka inni ei dykkarklokke eller eit fartøy, ein undervassbåt.

Sports- og yrkesdykking

Teori 
 Dykkefysikk
 Dykkefysiologi
 Dykkeskade
 Dykketabellar

Utstyr som blir brukt 

 dykkarflaske med manometer
 maske
 symjeføter
 snorkel
 dykkardrakt
 ventilar
 oppdriftskontroll
 lykt
 pustegass
 dykkecomputer
 rebreather

Aktivitar under vann

Fridykking 
 Undervassrugby
 Undervassjakt
 Undervasshockey

Apparatdykking 
 Vrakdykking
 Isdykking
 Holedykking
 Tekniskdykking
 Unndervassfotografering
 Undervassorientering

Bakgrunnsstoff 
 Norges Dykkeforbund
 PADI hovedside

 
Vassport
Fritidsdykking

Fritidsdykking eller sportsdykking er det me kallar dykking gjort av menneske på fritida, til forskjell frå yrkesdykking. Ein kan dykka for å oppleva ein slags vektlaus tilstand og få sjå livet i havet, kanskje også skipsvrak, på nært hald. Ein kan dykka i alle typar hav, men fritidsdykking gjer ein helst i område med god sikt, ofte i tropiske område nær korallrev.

Jacques-Yves Cousteau blir ofte omtala som faren til dagens fritidsdykking. 

Dykking
Dykking
Moon Geun Young

Moon Geun young () er ein koreansk filmskodespelar.

Filmografi 
 1999 길 위에서 (On the Way) 
 2002 연애소설 (Lovers' Concerto) (som Ji-hwan's sister) 
 2003 장화·홍련 (A Tale of Two Sisters) (som Bae Su-yeon) 
 2004 어린 신부 (My Little Bride) (som Suh Boeun) 
 2005 댄서의 순정 (Innocent Steps) (som Jang Chae-ryn) 
 2006 사랑따윈 필요 없어 (Love Me Not) (som Ryu Min)

Bakgrunnsstoff 

 Super Moon Geun Young Fansite (Engelsk)

Moon Geun young
Kocher

Kocher er ei elv nordaust i Baden-Württemberg i Tyskland, og ei av sideelvane til Neckar frå høgre med ei lengd på 182 km. Namnet «Kocher» har sitt opphav i det keltiske namnet «cochan» og tyder sannsynlegvis «buktande elv». Kocher har sitt utspring ved den austlege foten til Schwabisk Alb frå to karst kjelder kalla Schwarzer (svarte) Kocher og Weißer (kvite) Kocher. Schwarzer Kocher har eit tilsigsområde på om lag 1 800 km², som stort sett er dekt av skog. Ved kjelda har ho ei vassføring på mellom 50 l/s og 4 000 l/s, med eit snitt på 680 l/s. Weißer Kocher har ei middelvassføring på 400 l/s.

Geografi 

Schwarzer Kocher har sitt utspring i Oberkochen. Den andre kjelda, Weißer Kocher, har sitt utspring vest for Unterkochen frå mange småkjelder. Namnet Weißer Kocher kjem frå det kvite skummet som vatnet dannar når det renn raskt over steinane. I motsetnad renn Schwarzer Kocher forholdsvis sakte og får vatnet til å sjå mørkare ut. Begge kjeldeelvane renn i hop i Unterkochen og renn nordover gjennom byane Aalen og Wasseralfingen fram til Hüttlingen, der Kocher snur vestover mot Abtsgmünd. Her renn Lein ut i Kocher. Kocher snor seg så vidare nordvestover til Unterrot, der ho mottar Rot og held fram til byane Gaildorf og Schwäbisch Hall. Nær Geislingen munnar Bühler ut i Kocher. I ein stor sving snur Kocher vestover igjen og over sletta i Hohenlohe og renn så gjennom Künzelsau. Ho held fram til Neuenstadt am Kocher der ho mottar Brettach. Nær Bad Friedrichshall munnar Kocher ut i Neckar, eit par kilometer oppfor munningen til elva Jagst, som meir eller mindre renn parallelt nordaust for Kocher.

Vasskvalitet og forureining 
Det ligg fleire industristader i den øvre Kocherdalen og dårleg kloakkhandsamingsanlegg har ført til kraftig forureining av Kocher. I 1984 var Kocher den mest forureina elva rundt Stuttgart, men etter berre seks år med mottiltak var vasskvaliteten mykje betre og i dag vert Kocher rekna som berre ei moderat forureina elv. Det meste av brunfargen i Kocher kjem frå gjørme i vatnet, og tyder ikkje nødvendigvis på dårleg vasskvalitet.

Kjelder 
 Lott, Berhard H. Der Kocher von der Quelle bis zur Mündung (German). Swiridoff Verlag, Künzelsau, 2002. ISBN 3-934350-80-1
Denne artikkelen bygger på «Kocher» frå ,  den 11. juni 2007.

Bakgrunnsstoff 
 Der Kocher – Lebensader des Ostalbkreises (tysk) 

Elvar i Tyskland
Baden-Württemberg
Eikanger-Bjørsvik Musikklag

Eikanger-Bjørsvik Musikklag er eit brassband frå Nordhordland. Brassbandet blei stifta i 1971, gjennom ei samanslåing av Eikanger Musikklag og Bjørsvik Musikklag. Musikklaget har sidan blitt eit av dei leiande ensembla i brassband-Noreg, og vunne fleire konkurransar både nasjonalt og internasjonalt. Korpset er Born-to-Play-Ambassadør. 

Dei vann NM for brassband første gong i 1981. Deretter i 1985, 1987, 1988, 1991, 1993, 1999, 2001, 2005, 2008, 2009, 2011, 2012, 2013, 2014, 2016 og 2017. I 1988 og 1989 vann EBML europameisterskapen som første ikkje-britiske korps. Dei har 16 sigrar i underhaldningskonkurransen Siddis Brass og to triumfar i TV-konkurransen Resonans. Korpset er det mestvinnande korpset i Noreg.

Konsertar 

Korpset arrangerer sin eigen konsertserie med 5-6 konsertar i Bergen kvart år. I serien har dei nytta dirigentar som Elgar Howarth, Howard Snell, Ingar Bergby, Bjarte Engeset, Peter Szilvay og Bramwell Tovey.

I 2002 framførte dei Lux Aeterna med dansekompaniet Carte Blanche under opningsførestillinga av Festspillene i Bergen. Balletten var koreografert av Jo Strømgren. Framsyninga var òg sett opp i Sandnes i Rogaland og under Olavsdagene i Trondheim same år. Eikanger-Bjørsvik har vore på programmet i Vossajazz, Autunnalen – festival for ny musikk, Dei Nynorske Festspela, Nordiske Mediedager i Bergen og Saddleworth Festival of Music and Arts.

Plateinnspelingar 

EBML gav ut sin første LP i 1981; den heitte Norgesmeister 1981. I 1985 gav dei ut kassetten Go for Gold. I 1990 kom den første CD-en, Light. 
Gjennom samarbeid med Elgar Howarth, Ray Farr og Howard Snell gav EBML ut fleire plater på Doyen-labelen på 1990- og 2000-talet.

I 2003 gav Eikanger-Bjørsvik ut cd-en Art of the States, i 2005 Tales & Stories. Det var den 11. og 12. plateinnspelinga i korpset si historie og var milepålar: For første gong var all musikken arrangert og tilrettelagd av medlemer i korpset sjølv, arrangert av EBML-musikarane Frode Rydland, Svein H. Giske og EBML-dirigent Reid Gilje. I 2006 gav EBML ut 20 Supreme Years med Howard Snell og Chatham Dances med Elgar Howarth.

I 2010 gav korpset ut plata Romeo og Juliet på plateselskapet Naxos.

Jula 2012 slapp korpset plata "Ei julereise med Eikanger-Bjørsvik Musikklag". Plata hadde gjesteartistar som Christine Guldbrandsen, Erik Røe, og Gabriel Fiflet.

Turnear 
Forutan Noreg har korpset turnert i England, Skottland, Wales, Danmark, Sveits, Nederland og Belgia.

Rekruttering 

Kvar sommar inviterer Eikanger-Bjørsvik skulekorpsungdom til Feriespel, tre dagar med undervisning, leik og moro. Ved siste samling var meir enn 80 musikantar på plass.

Sponsorsamarbeid 

EBML innleia eit sponsorsamarbeid med Forbundet for Ledelse og Teknikk i 1999. I mars 2010 vart samarbeidet forlenga for fire nye år.

Bakgrunnsstoff 
 Nettstad for EBML
 NM-resultat (Norges Musikkorps Forbund) 

Brassband
Norske musikkgrupper
Spesidalar

Sjå òg Riksdalar species
Spesidalar eller speciedaler, ein dansk-norsk mynt med sølvvekt på 25-26 gram, utmynta etter mønster av joachimstalaren.   Spesidalar, forkorta  spd. , var hovudmynt i Noreg frå 1816 til 1875, med sølvvekt 25,282 gram fint sølv. 

Ein spesidalar vart inndelt i 5 ort à 24 skilling, dvs 120 skilling. Spesidalarseddelen skulle kunne løysast inn i  sølv.  Sølvfondet vart etablert gjennom den såkalla sølvskatten. Ved lov av 13. august 1818 vart innløysingsplikta suspendert, og spesidalaren fall i verdi. Speciedalaren vart på nytt knytt til sølv til pari kurs i april 1842.

I 1875 vart spesidalaren avløyst av kronemynt, slik at det gjekk 4 kroner på ein daler. 

Speciedalar vert og bruka som nemning for ein riksdalar species, som var hovudmynt frå 1544 til 1813. Sølvverdien var lik i utmynta speciedalar og riksdalar species.

Bakgrunnsstoff

Noregs Bank: Sølvspecien
UIO - Speciedaler
Historia til Noregs Bank 

Historisk valuta
Norsk økonomisk historie
Historisk mynt
Norske myntar
Enz

Enz er ei elv i Baden-Württemberg i Tyskland, og ei av sideelvane til Neckar frå venstre med ei lengd på 112 km. 

Ho har to kjeldeelvar, Litle Enz og Store Enz, som har sitt utspring nord i Schwarzwald, sistnemnde ved Enzklösterle. I Calmbach renn dei to elvane saman og dannar Enz. Elva renn så gjennom Neuenbürg og Pforzheim, der ho renn ut av Scwarzwald. Ho renn så gjennom byane Vaihingen og Bietigheim-Bissingen. Dei nedre delane av elva renn gjennom eit vindistrikt. Enz munnar ut i Neckar i Besigheim. 

I tidlegare tider var Enz ei viktig elv for tømmerfløting.

Kjelder 

Elvar i Tyskland
Baden-Württemberg
Murr

Murr er ei elv i Baden-Württemberg i Tyskland, og ei av sideelvane til Neckar frå høgre med ei lengd på 50 km. Ho har sitt utspring om lag 4 km sør for Murrhardt og renn nordaustover før ho snur vestover mot Murrhardt. Etter 7 km til når ho Sulzbach an der Murr. Her er elva på sitt nordlegaste og møter Lauter frå nord, som kjem frå Spiegelberg. Murr held fram sørvestover og passerer Oppenweiler og Backnang, der den smale dalen hennar vert breiare. Andre byar elva renn gjennom frå her er Burgstall an der Murr, Kirchberg an der Murr, Steinheim an der Murr og Murr, som ligg i landkreis Ludwigsburg.

Nord for Marbach am Neckar munnar Murr ut i Neckar etter ei lengd på om lag 50 km.

Murr går sør for Löwensteiner Berge, og ein stor del av elva renn gjennom skogen Schwäbisch-Fränkischer Wald, som er ein naturpark.

Bakgrunnsstoff 
 http://www.naturpark-schwaebisch-fraenkischer-wald.de/
 http://www.naturpark-sfw.de/

Kjelder 

Elvar i Tyskland
Baden-Württemberg
Fils

Fils er ei elv i Baden-Württemberg i Tyskland, og ei av sideelvane til Neckar frå høgre med ei lengd på 63 km. Ho har sitt utspring i Schwabisk Alb nær Wiesensteig. Elva renn gjennom Geislingen og Göppingen før ho munnar ut i Neckar i Plochingen, aust for Stuttgart. På grunn av vatnet Neckar får frå Fils er ho framkommeleg frå dette punktet.

Kjelder 
Denne artikkelen bygger på «Fils River» frå ,  den 11. juni 2007.  
 

Elvar i Tyskland
Baden-Württemberg
Anders Buen

Anders Johnsen Buen () var ein norsk politikar frå Gransherad i Telemark. Han var typograf og sidan journalist, og vart redaktør av Social-Demokraten, hovudorganet til Arbeidarpartiet, frå 1900 til 1903. Etterpå vart han redaktør av arbeidaravisa Ny Tid i Trondheim. 

Buen var stortingsmann frå 1906 til 1921. Han var parlamentarisk leiar for Arbeidarpartigruppa frå 1915 til partiet vart kløyvd i 1921. Då vart han leiar for stortingsgruppa til Norges Socialdemokratiske Arbeiderparti, som vart skipa det året. Han redigerte også avisa Trøndelag Socialdemokrat i dei åra NSA eksisterte, frå 1921 til 1927. Denne avisa gjekk då opp i Arbeideravisa. 

Buen var i desse åra ein sterk motstandar av den radikale fløya i Arbeidarpartiet som var leidd av Martin Tranmæl. Buen var ein klart reformistisk sosialist. Han støtta Gunnar Knudsen si Venstre-regjering mot Høgre, mellom anna under striden om rettskrivingsreforma av 1917.

Kjelder 
 

Stortingspresidentar
Stortingsrepresentantar frå Ap
Stortingsrepresentantar for Trondheim og Levanger
Stortingsrepresentantar 1907-1909
Stortingsrepresentantar 1910-1912
Stortingsrepresentantar 1913-1915
Stortingsrepresentantar 1916-1918
Stortingsrepresentantar 1919-1921
Ap-politikarar i Oslo
Ap-politikarar i Sør-Trøndelag
Lokalpolitikarar i Trondheim
Norske fagforeiningsleiarar
Norske redaktørar
Folk frå Notodden
Redaktørar for Dagsavisen eller forløparar
Folk frå arbeidarrørsla i Noreg
Queich

Queich er ei elv i Rheinland-Pfalz i Tyskland, og ei av sideelvane til Rhinen frå venstre med ei lengd på 52 km. Ho har sitt utspring i Wasgau i dei sørlege delane av Pfälzer Wald ved Hauenstein og munnar ut i Rhinen ved Germersheim. I lag med elvane Speyerbach, Lauter og Schwarzbach dannar ho nedslagsfeltet i Pfälzer Wald. Elva renn gjennom byane Landau, Germersheim og Annweiler.

Kjelder 
Denne artikkelen bygger på «Queich» frå ,  den 11. juni 2007.  
 

Sideelvar til Rhinen
Elvar i Tyskland
Rheinland-Pfalz
Lauter ved Rhinen

Lauter (vert kalla Wieslauter i den øvre leia) er ei elv i Rheinland-Pfalz i Tyskland, og ei av sideelvane til Rhinen frå venstre med ei lengd på 55 km. Ho har sitt utspring i Pfälzer Wald på vestsida av det 611 meter høge fjellet Weißenberg. I lag med elvane Speyerbach, Queich og Schwarzbach dannar ho nedslagsfeltet i Pfälzer Wald. 

I dei øvre områda av elva vert ho kalla Wieslauter for å skilje ho frå den andre elva som heiter Lauter i Pfalz.

Kjelder 
Denne artikkelen bygger på «Lauter (Rhein)» frå ,  den 11. juni 2007.  
 

Sideelvar til Rhinen
Elvar i Tyskland
Rheinland-Pfalz
Pfinz

Pfinz er ei elv i Baden-Württemberg i Tyskland, og ei av sideelvane til Rhinen frå høgre med ei lengd på 60 km. 

Ho har sitt utspring nord i Schwarzwald nær Pfinzweiler i Straubenhardt. Nær Durlach renn ho ut på den øvre elvesletta til Rhinen og held fram i fleire greiner og kanalar. Ho renn hovudsakleg nordvestover gjennom fleire byar og landsbyar nord for Karlsruhe, som Staffort. Pfinz munnar ut i Rhinen nær Dettenheim-Rußheim. Pfinz vert kryssa av to kanalar, ein nær Hagsfeld i Karlsruhe og ein ved Dettenheim-Rußheim.

Pfinz har gjeve namn til byen Pfinztal. Byen vart danna då fire tidlegare sjølvstendige landsbyar nær Pfinz vart slått saman på 1970-talet. 

Området rundt elva vert tradisjonelt kalla Pfinzgau.

Kjelder 
Denne artikkelen bygger på «Pfinz» frå ,  den 11. juni 2007.  
 

Sideelvar til Rhinen
Elvar i Tyskland
Baden-Württemberg